# 6B4T

El moviment 6B4T (xinès simplificat: 6B4T运动, pinyin: 6B4T yùndòng) és un moviment feminista radical de la Xina, fortament relacionat amb el moviment 4B de Corea del Sud. Nascut a internet, les integrants s'organitzen en oposició al sexisme i les estructures patriarcals. Un aspecte notable del moviment 6B4T és el compromís de les seues seguidores de no casar-se mai amb homes, no tindre relacions sexuals heterosexuals, ni tindre fills.
El moviment 4B va nàixer a Corea del Sud pel volts del 2019, inspirat parcialment en la novel·la Kim Ji-young, nascuda el 1982. Popularitzat en xarxes, les propostes del moviment s'escamparen de Corea del Sud a la Xina.
El moviment 6B4T està relacionat amb la proposta sud-coreana, on també també es renuncia al sexe, la criança dels fills, les cites i el matrimoni amb homes. Amb el temps s'afegiren nous punts al programa, i es canvià l'abreviatura original coreana, amb una nova on "6B" es refereix als mateixos quatre manaments del moviment 4B, així com a no comprar productes sexistes (비소비) i donar suport a les companyes fadrines que practiquen el moviment (비돕비), mentre que "4T" es refereix a rebutjar estàndards estrictes de bellesa (탈코르셋), representacions hipersexuals de dones a la cultura otaku japonesa (탈오타쿠), religió (탈종교) i cultura ídol (탈아이돌).
Després de creuar des de Corea del Sud, a la xarxa social xinesa Douban es va començar a parlar del moviment, que atrau seguidores especialment joves i educades.
Tot i que representen un element marginal del moviment feminista de la Xina, el 2021 6B4T va rebre una atenció significativa dels censors del govern xinés, fet que provocà una major atenció mediàtica tant a la Xina com a nivell internacional. L'abril d'aquell any, diversos grups de Douban afiliats al moviment van ser tancats per contingut relacionat amb "extremisme, política radical i ideologies", i la frase "6B4T" també va ser prohibida a la plataforma.

## Referències

* 1 2 3 4 5 Zhou, Viola. «These Chinese Women Vow Never to Marry or Have Sex With Men. Then Censors Stepped In.» (en anglès). Vice World News, 14-04-2021. [Consulta: 8 juny 2021].
* 1 2 3 «Censoring feminist discussions won’t fix China’s population crisis». South China Morning Post, 14-05-2021. [Consulta: 2 novembre 2021].
* 1 2 «The feminist movement urging South Korean women to shun marriage», 07-12-2019. Arxivat de l'original el 2019-12-07.
* 1 2 Smith, Nicola «War of the sexes in South Korea as novel becomes feminist handbook» (en anglès). The Telegraph, 29-02-2020.
* ↑ Radio Free Asia. «China Set to Record First Fall in Population Since Great Famine» (en anglès), 28-04-2021. [Consulta: 29 juny 2021].
* 1 2 Li, Jane. «A Chinese platform is erasing “radical” accounts that shun men and the patriarchy» (en anglès), 14-04-2021.
* 1 2 3 4 Zhang, Lijia. «Censoring feminist discussions won’t fix China’s population crisis» (en anglès), 14-05-2021.
* 1 2 여성에게 국가는 없다: 한남·여혐민국의 20대여성 현상. 인사이트브리즈, 2021. ISBN 9791186142660.
* 1 2 Li, Jane. «A Chinese platform is erasing “radical” accounts that shun men and the patriarchy» (en anglès). Quartz, 14-04-2021. [Consulta: 8 juny 2021].
* 1 2 Koetse, Manya. «Censorship of Chinese 6B4T & Feminist Groups Prompts Wave of Support for “Douban Sisters”» (en anglès americà), 13-04-2021.
* ↑ Zaugg, Julie «Ni homme ni enfants» (en francès). Le Temps, 05-06-2021.
* ↑ Rudolph, Josh. «After Shuttering of Feminist Douban Groups, Women Call for Unity Online» (en anglès americà). China Digital Times, 17-04-2021. [Consulta: 8 juny 2021].
* ↑ «Closure of online feminist groups in China sparks call for women to 'stick together'». Reuters, 14-04-2021. [Consulta: 8 juny 2021].